Los testos colos nomes de los enemigos avezaben a escribise n'estauínes que representaben a estranxeros, concos de cerámica o bloques de magre o piedra, que yeren destruyíes darréu. El procesu ceremonial de frañar los nomes y soterralos taba destináu a ser una especie de maxa empática que tenía d'afeutar a les persones o llugares mentaes nos testos, el so poder sedría frayáu y l'enemigu podría sufrir hasta dolor. Los fragmentos asitiábense xeneralmente cerca de llugares d'enterramientu o de sitios rituales. Esta práctica foi más común en tiempos de conflictu colos vecinos asiáticos d'Exiptu, sobremanera mientres el reináu de Sesostris III y años posteriores.